Gidske Anderson

Gidske Anderson () var ein norsk journalist og forfattar.

Liv og virke

Bakgrunn 
Ho var dotter av Yngve Anderson.

Annan verdskrig 
Gidske Anderson deltok i den kommunistiske motstandsrørsla i Noreg under den andre verdskrigen.

Etterkrigstida
Etter krigen arbeidde ho som journalist i Friheten, hovudorganet til kommunistpartiet. Ho vart kulturredaktør i avisa fram til 1948, då ho forlét kommunistpartiet og gjekk inn i Arbeidarpartiet.

I 1948 reiste Anderson til Paris, der ho vart frilansjournalist og etterkvart òg frilanskorrespondent for høvesvis Arbeiderbladet og NRK Dagsnytt Radio. Ho fungerte som korrespondent i Frankrike fram til 1964, ein periode i fransk historie som var prega av krigane i Algerie. Røynslene hennar førte til at ho vende attende til denne delen av verda i bokform seinare i livet. I perioden 1964 til 1967 oppheldt ho seg i USA der ho reiste rundt, og dessutan arbeidet som skribent ved Arbeiderbladets kontor i New York. 

Vel heime i Noreg igjen jobba Gidske Anderson som utanriksredaktør i Arbeiderbladet fram til 1972, før ho i igjen reiste til Paris, denne gongen som fast korrespondent for NRK fram til 1975. Ho vart i fleire år medlem av Den Norske Nobelkomite. Då Egil Aarvik, som var leiaren i komiteen, døydde forholdsvis ung, rykte ho opp som leiar, og hadde dette vervet då Mikhail Gorbatsjov fekk Nobels fredspris.

Engasjementet for Nobelkomiteen og karrieren som journalist kom i tillegg til eit rikt og mangslunge forfattarskap. Gidske Anderson har skrive ei rekkje bøker. I tillegg til tre diktsamlingar, skreiv ho engasjert om samfunnsforhold, storpolitikk og litteratur, forutan biografiar om Sigrid Undset og Trygve Bratteli. Ho døydde i Oslo i 1993, 71 år gammal.

Bibliografi 

 Mørk fest (dikt) Aschehoug (1963)
 Mennesker i Paris Aschehoug (1964)
 En reise i Amerika (1968)
 Vårt eget Europa (1971)  (Småskrifter om Det europeiske fellesskapet)
 De ytre banker (dikt) Aschehoug (1971)
 Veier og vandringer Aschehoug (1972)
 Når diktning blir forbrytelse: Lyrikerens skjebne Sovjet Aschehoug (1976)
 Fjære (dikt) Aschehoug (1977)
 Hva nå, NRK? – Et essay om NRK og monopolet og avgrensinger Fabritius (1978)
 Fra stalinisme til sosialdemokrati? Politiske strømninger i Sør-Europa Fabritius (1979)
 Krigene etter krigen Gyldendal (1980)
 Halvard Lange – Portrett av en nordmann Gyldendal (1981)
 Det hendte meg Gyldendal (1983)
 Trygve Bratteli Gyldendal (1984)
 Bedre kan jeg ikke reise. Krøniken om Sidsele Gyldendal (1987) Roman
 Sigrid Undset – Et liv Gyldendal (1989)

Artiklar 

 De Gaulle og Algerie (1960: 4)    – i Ekkoet i tida: Aktuelle storpolitiske emnar/Chr. Michelsens Institutt
 Det frie Algerie (1962/63: 6)    – i Ekkoet i tida: Aktuelle storpolitiske emnar/Chr. Michelsens Institutt
 De Gaulle iblant oss (1963: 2)    – i Samtiden

Prisar og utmerkingar 

 Riksmålsforbundets pris  for fremragende  språk i radio og fjernsyn (1978)
 Gullpennen (1987)

Kjelder 
Denne artikkelen bygger på «Gidske Anderson» frå ,  den 27. september 2018.  
 
 For bibliografisk oversyn er BIBSYS brukt.
Medlemmar og varamedlemmar i Nobelkomiteen
Norske sakprosaforfattarar
Gravlagde på Vestre gravlund
Folk frå Oslo
Statsstipendiatar
Vinnarar av Gyldendals legat